Aishah Cassiem

Aishah Cassiem (born 22 October 1992) be South African politician plus former investigative journalist wey don be member of Western Cape Provincial Parliament wey she represent Economic Freedom Fighters (EFF) since 3 February 2023. Cassiem sanso be de Provincial Treasurer of EFF insyd Western Cape.

 Background 
Cassiem work as an investigate journalist for Independent Media before she become active insyd politics. Insyd 2018, she establish a mobile pop-up library insyd Cape Town. Cassiem be cited by Mail & Guardian as one of de "Top 200 Young South Africans" for ein work insyd Arts, Entertainment, Film & Media insyd 2021. Insyd an interview plus Independent Online insyd February 2023, Cassiem reveal dat she be currently insyd ein third year of studies for a Bachelor of Arts insyd Government, Administration, den Development Studies from UNISA.

 Political career 
Cassiem join Economic Freedom Fighters insyd 2013 afta she interview de party ein Western Cape convenor, Nazier Paulsen, wey she marry am one year later.

By 2022, Cassiem be Cape Town city councillor for EFF. She get elect as treasurer for de EFF ein provincial structure insyd Western Cape for October 2022.

Afta de two EFF representatives for Western Cape Provincial Parliament, Melikhaya Xego den Nosipho Makamba-Botya, comot demma seat for de provincial parliament insyd January 2023 afta dem lose demma positions for de party ein provincial conference insyd October 2022, party people wey dey insyd talk say Cassiem be one of de two candidates wey dem go choose make she represent de party for de provincial parliament. She take ein oath as member of de provincial parliament on 3 February 2023.

Insyd de 2024 South African general election, Cassiem take number one position for EFF ein provincial candidate list for Western Cape, plus she dey number eighty for de national list, wey make she be candidate both for de Western Cape Provincial Parliament den de National Assembly of South Africa. Cassiem win back ein seat for de Provincial Parliament for de election.

 References 

 External links 

Category:1992 births
Category:Human
Category:Living people
Category:South African people
Category:Members of de Western Cape Provincial Parliament
Category:Women members of provincial legislatures of South Africa
Category:Economic Freedom Fighters politicians
Category:21st-century South African women politicians